b'\n_START_ARTICLE_\nKalathos (arkkitehtuuri)\n_START_PARAGRAPH_\nKalathos (m.kreik. \xce\xba\xce\xac\xce\xbb\xce\xb1\xce\xb8\xce\xbf\xcf\x82, \xe2\x80\x99kori\xe2\x80\x99; lat. calathus) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa korinttilaisen pylv\xc3\xa4\xc3\xa4n kapiteelin akantinlehtien ymp\xc3\xa4r\xc3\xb6im\xc3\xa4 ydinosa, joka muistuttaa kreikkalaista kalathosta eli koria. Vitruvius katsoi kalathos-kapiteelin saaneen sek\xc3\xa4 muotonsa ett\xc3\xa4 nimens\xc3\xa4 juuri t\xc3\xa4llaisesta korista._NEWLINE_Kalathoksen yl\xc3\xa4osassa korista nousevat kierrem\xc3\xa4iset heliksit. Kalathoksen yl\xc3\xa4puolella on abakus-laatta, ja alapuolella sen erottaa pylv\xc3\xa4\xc3\xa4nvarresta astragaali.'